# Επίσημη Εφημερίδα C 127A/24 Μ

| | ISSN 1725-2415 |
| --- | --- |
| Επίσημη Εφημερίδα
  της Ευρωπαϊκής Ένωσης | C 127A |
| | |
| Έκδοση στην ελληνική γλώσσα | Ανακοινώσεις και Πληροφορίες | 51ό έτος24 Μαΐου 2008 |

ISSN 1725-2415

Επίσημη Εφημερίδα

της Ευρωπαϊκής Ένωσης

C 127A

Έκδοση στην ελληνική γλώσσα

Ανακοινώσεις και Πληροφορίες

51ό έτος24 Μαΐου 2008

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Επιτροπή |
| 2008/C 127A/01 | ΓΔ Κοινού Κέντρου Ερευνών (ΚΚΕρ) — Προκήρυξη κενής θέσης αναπληρωτή γενικού διευθυντή (βαθμός AD15) — Βρυξέλλες (άρθρο 29 παράγραφος 2 του κανονισμού υπηρεσιακής κατάστασης) — COM/2008/10071 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Επιτροπή

2008/C 127A/01

ΓΔ Κοινού Κέντρου Ερευνών (ΚΚΕρ) — Προκήρυξη κενής θέσης αναπληρωτή γενικού διευθυντή (βαθμός AD15) — Βρυξέλλες (άρθρο 29 παράγραφος 2 του κανονισμού υπηρεσιακής κατάστασης) — COM/2008/10071

1

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Επιτροπή

| 24.5.2008 | EL | Επίσημη Εφημερίδα της Ευρωπαϊκής Ένωσης | CA 127/1 |
| --- | --- | --- | --- |

24.5.2008

EL

Επίσημη Εφημερίδα της Ευρωπαϊκής Ένωσης

CA 127/1

---

ΓΔ Κοινού Κέντρου Ερευνών (ΚΚΕρ)

Προκήρυξη κενής θέσης αναπληρωτή γενικού διευθυντή (βαθμός AD15) — Βρυξέλλες

(άρθρο 29 παράγραφος 2 του κανονισμού υπηρεσιακής κατάστασης)

COM/2008/10071

(2008/С 127 А/01)

Η Επιτροπή πρόκειται να προσλάβει αναπληρωτή γενικό διευθυντή στη Γενική Διεύθυνση του Κοινού Κέντρου Ερευνών.

Είμαστε

Το Κοινό Κέντρο Ερευνών (ΚΚΕρ), το οποίο παρέχει επιστημονικές και τεχνικές συμβουλές και υποστήριξη στους υπευθύνους χάραξης πολιτικής στις άλλες γενικές διευθύνσεις, από τον σχεδιασμό των πολιτικών έως την παρακολούθηση της εφαρμογής τους. Περιλαμβάνει επτά ερευνητικά ιδρύματα που βρίσκονται σε πέντε διαφορετικές τοποθεσίες στην Ευρώπη. Τα κεντρικά γραφεία του βρίσκονται στις Βρυξέλλες. Διαθέτει προσωπικό 2 650 ατόμων και ετήσιο προϋπολογισμό λειτουργίας 340 εκατ. ευρώ. Οι κύριες αρμοδιότητές του αφορούν τους τομείς των τροφίμων, των χημικών προϊόντων και της υγείας, του περιβάλλοντος και της αειφόρου ανάπτυξης, της πυρηνικής ασφάλειας και προστασίας, καθώς επίσης και οριζόντιες δραστηριότητες, όπως: υλικά και μετρήσεις αναφοράς, ανάλυση των τεχνολογικών προοπτικών, δημόσια ασφάλεια και καταπολέμηση της απάτης.

Προτείνουμε

Τη θέση του αναπληρωτή γενικού διευθυντή, καθήκοντα του οποίου είναι η στήριξη του γενικού διευθυντή για τη διαχείριση του οργανισμού, για την κατάστρωση της συνολικής στρατηγικής του ΚΚΕρ και για την προώθηση των σχέσεων με τους ενδιαφερόμενους φορείς και τους πελάτες, ιδίως μεταξύ των γενικών διευθύνσεων της Επιτροπής. Ο υποψήφιος/η υποψήφια που θα επιλεγεί θα κληθεί να χαράξει και να θέσει σε εφαρμογή τη στρατηγική για τους κύριους τομείς των μη πυρηνικών δραστηριοτήτων του ΚΚΕρ και να εξασφαλίσει τη γενική διαχείρισή τους.

Αναζητούμε

Οι υποψήφιοι(-ες) που θα επιλεγούν οφείλουν να διαθέτουν:

| — | αποδεδειγμένη πείρα εργασίας σε ανώτερες διοικητικές θέσεις, συμπεριλαμβανομένης της άμεσης ευθύνης για σημαντικό όγκο προσωπικού και κονδυλίων, κατά προτίμηση σε επιστημονικό οργανισμό ή σε φορέα χάραξης πολιτικής σε τομέα σχετικό με το ΚΚΕρ, |
| --- | --- |

—

αποδεδειγμένη πείρα εργασίας σε ανώτερες διοικητικές θέσεις, συμπεριλαμβανομένης της άμεσης ευθύνης για σημαντικό όγκο προσωπικού και κονδυλίων, κατά προτίμηση σε επιστημονικό οργανισμό ή σε φορέα χάραξης πολιτικής σε τομέα σχετικό με το ΚΚΕρ,

| — | υψηλού επιπέδου επιστημονικά προσόντα (διδακτορικό δίπλωμα ή ισοδύναμη πείρα) και αποδεδειγμένη πείρα σε γνωστικό τομέα σχετικό με το ΚΚΕρ, κατά προτίμηση τις βιολογικές επιστήμες/το περιβάλλον/τη χημεία, |
| --- | --- |

—

υψηλού επιπέδου επιστημονικά προσόντα (διδακτορικό δίπλωμα ή ισοδύναμη πείρα) και αποδεδειγμένη πείρα σε γνωστικό τομέα σχετικό με το ΚΚΕρ, κατά προτίμηση τις βιολογικές επιστήμες/το περιβάλλον/τη χημεία,

| — | καλή γνώση των σχετικών πολιτικών της Ευρωπαϊκής Ένωσης και των γενικών διευθύνσεων, |
| --- | --- |

—

καλή γνώση των σχετικών πολιτικών της Ευρωπαϊκής Ένωσης και των γενικών διευθύνσεων,

| — | άριστες διαπροσωπικές, ηγετικές, επικοινωνιακές και διαπραγματευτικές ικανότητες. |
| --- | --- |

—

άριστες διαπροσωπικές, ηγετικές, επικοινωνιακές και διαπραγματευτικές ικανότητες.

Οι υποψήφιοι πρέπει:

| 1. | να είναι κάτοχοι πανεπιστημιακού τίτλου που παρέχει τη δυνατότητα πραγματοποίησης μεταπτυχιακών σπουδών· |
| --- | --- |

1.

να είναι κάτοχοι πανεπιστημιακού τίτλου που παρέχει τη δυνατότητα πραγματοποίησης μεταπτυχιακών σπουδών·

| 2. | να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα σε επίπεδο το οποίο αντιστοιχεί στα ανωτέρω προσόντα, κατά προτίμηση σε τομέα σχετικό με την αποστολή τους. Τουλάχιστον πέντε έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1)· |
| --- | --- |

2.

να διαθέτουν, μετά την απόκτηση του πανεπιστημιακού τίτλου, 15ετή τουλάχιστον επαγγελματική πείρα σε επίπεδο το οποίο αντιστοιχεί στα ανωτέρω προσόντα, κατά προτίμηση σε τομέα σχετικό με την αποστολή τους. Τουλάχιστον πέντε έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1)·

| 3. | να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη από τις εν λόγω επίσημες γλώσσες. (Εφιστάται η προσοχή των υποψηφίων στο γεγονός ότι οι διαδικασίες επιλογής θα διεξαχθούν μόνο στην αγγλική, τη γαλλική ή τη γερμανική γλώσσα. Δεδομένου ότι αυτό θα ευνοούσε ενδεχομένως εκείνους που έχουν ως μητρική μία από τις εν λόγω γλώσσες, οι υποψήφιοι αυτοί θα εξεταστούν επίσης σε μία ή περισσότερες άλλες γλώσσες)· |
| --- | --- |

3.

να κατέχουν άριστα μία από τις επίσημες γλώσσες της Ευρωπαϊκής Ένωσης και να διαθέτουν επαρκή γνώση μιας ακόμη από τις εν λόγω επίσημες γλώσσες. (Εφιστάται η προσοχή των υποψηφίων στο γεγονός ότι οι διαδικασίες επιλογής θα διεξαχθούν μόνο στην αγγλική, τη γαλλική ή τη γερμανική γλώσσα. Δεδομένου ότι αυτό θα ευνοούσε ενδεχομένως εκείνους που έχουν ως μητρική μία από τις εν λόγω γλώσσες, οι υποψήφιοι αυτοί θα εξεταστούν επίσης σε μία ή περισσότερες άλλες γλώσσες)·

| 4. | να είναι υπήκοοι κράτους μέλους της Ευρωπαϊκής Ένωσης. |
| --- | --- |

4.

να είναι υπήκοοι κράτους μέλους της Ευρωπαϊκής Ένωσης.

Ανεξαρτησία και δήλωση συμφερόντων

Οι υποψήφιοι απαιτείται να επιβεβαιώσουν την προθυμία τους να προβούν σε δήλωση σχετικά με τη δέσμευσή τους να ενεργούν ανεπηρέαστοι υπέρ του δημόσιου συμφέροντος, καθώς και σε δήλωση σχετικά με οποιαδήποτε συμφέροντά τους τα οποία ενδέχεται να θεωρηθούν ότι θίγουν την ανεξαρτησία τους.

Διορισμός και όροι απασχόλησης

Ο αναπληρωτής γενικός διευθυντής θα επιλεγεί και θα διοριστεί από την Επιτροπή σύμφωνα με τις ισχύουσες διαδικασίες επιλογής και πρόσληψης. Οι επικρατέστεροι υποψήφιοι θα κληθούν σε συνέντευξη από τη συμβουλευτική επιτροπή διορισμών της Επιτροπής και ένα κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων. Ο μισθός και οι όροι απασχόλησης ορίζονται στον κανονισμό υπηρεσιακής κατάστασης για τους υπαλλήλους βαθμού AD15 των Ευρωπαϊκών Κοινοτήτων. Εφιστάται η προσοχή των υποψηφίων στο γεγονός ότι οι υπάλληλοι που θα προσληφθούν πρέπει σύμφωνα με τον κανονισμό υπηρεσιακής κατάστασης να ολοκληρώσουν επιτυχώς δοκιμαστική περίοδο εννέα μηνών.

Ίσες ευκαιρίες

Η Ευρωπαϊκή Ένωση εφαρμόζει πολιτική ίσων ευκαιριών.

Διαδικασία υποβολής αίτησης

Η προκήρυξη για την εν λόγω θέση δημοσιεύεται παράλληλα με ορισμένες προκηρύξεις για άλλες θέσεις ανώτερων υπαλλήλων. Οι υποψήφιοι που επιθυμούν να υποβάλουν υποψηφιότητα για περισσότερες από μία θέσεις πρέπει να υποβάλουν χωριστή αίτηση για κάθε θέση.

Πριν υποβάλουν την υποψηφιότητά τους, οι υποψήφιοι πρέπει να ελέγξουν προσεκτικά εάν πληρούν όλους τους όρους συμμετοχής, ιδίως όσον αφορά το είδος του πτυχίου και την απαιτούμενη επαγγελματική εμπειρία.

Όσοι επιθυμούν να υποβάλουν αίτηση υποψηφιότητας πρέπει να εγγραφούν μέσω του Διαδικτύου, επισκεπτόμενοι την ιστοσελίδα http://ec.europa.eu/dgs/personnel_administration/seniormanagementvacancies/CV_Encadext/index.cfm.

και ακολουθώντας τις οδηγίες σχετικά με τα διάφορα στάδια της διαδικασίας.

Οι υποψήφιοι οφείλουν να ολοκληρώσουν εμπρόθεσμα την ηλεκτρονική εγγραφή τους στο διαγωνισμό (2). Είναι σκόπιμο να μην αναμένουν τις τελευταίες ημέρες για να εγγραφούν, δεδομένου ότι ο έκτακτος φόρτος των γραμμών ή οποιοδήποτε πρόβλημα στη σύνδεση με το Διαδίκτυο μπορεί να τους αναγκάσει να επαναλάβουν την προσπάθεια εγγραφής τους, με αποτέλεσμα να λήξει η σχετική προθεσμία πριν ολοκληρώσουν την ηλεκτρονική εγγραφή τους. Μετά τη λήξη της προθεσμίας εγγραφής, δεν μπορείτε να υποβάλετε αίτηση. Κατά κανόνα, οι εκπρόθεσμες αιτήσεις εγγραφής μέσω συνήθους ηλεκτρονικού ταχυδρομείου δεν γίνονται δεκτές.

Αφού ολοκληρώσει τη διαδικασία ηλεκτρονικής εγγραφής, ο υποψήφιος θα λάβει στην οθόνη έναν αριθμό εγγραφής, τον οποίο οφείλει να φυλάξει, γιατί θα χρησιμεύσει για οποιαδήποτε μελλοντική αναφορά στην υποψηφιότητά του. Με τη λήψη του αριθμού εγγραφής η διαδικασία εγγραφής έχει ολοκληρωθεί —ο αριθμός αυτός αποτελεί την επιβεβαίωση ότι έχουμε καταχωρίσει τα στοιχεία που υποβλήθηκαν από τον υποψήφιο.

Εάν ο υποψήφιος δεν λάβει αριθμό, αυτό σημαίνει ότι η εγγραφή του δεν έχει καταχωρισθεί!

Εφιστάται η προσοχή των υποψηφίων στο γεγονός ότι είναι απαραίτητο να διαθέτουν ηλεκτρονική διεύθυνση. Η εν λόγω διεύθυνση θα χρησιμοποιηθεί για να εντοπισθεί η εγγραφή του υποψηφίου καθώς και για να ενημερωθεί σχετικά με το αποτέλεσμα της διαδικασίας. Οι υποψήφιοι παρακαλούνται να ενημερώνουν την Επιτροπή για οποιαδήποτε αλλαγή της ηλεκτρονικής τους διεύθυνσης.

Στην αίτηση υποψηφιότητας πρέπει να επισυνάπτεται βιογραφικό σημείωμα με μορφότυπο WORD ή PDF και να υποβάλλεται, ηλεκτρονικά, επιστολή που θα αναλύει τα κίνητρα του υποψηφίου (έως 8 000 χαρακτήρες). Το βιογραφικό σημείωμα καθώς και η εν λόγω επιστολή πρέπει να είναι συνταγμένα στην αγγλική, γαλλική ή γερμανική γλώσσα.

Επισημαίνεται ότι ο υποψήφιος δεν έχει τη δυνατότητα να παρακολουθήσει ηλεκτρονικά την πορεία της αίτησής του. Σχετικά με το ζήτημα θα ενημερωθεί απευθείας από τη Γενική Διεύθυνση που είναι αρμόδια για την πρόσληψή του.

Οι υποψήφιοι με αναπηρία η οποία τους εμποδίζει να εγγραφούν ηλεκτρονικά μπορούν να υποβάλουν την αίτησή τους (βιογραφικό σημείωμα και επιστολή εκδήλωσης ενδιαφέροντος) σε χαρτί, το οποίο πρέπει να αποστείλουν με συστημένη επιστολή
   (3)
  , το αργότερο μέχρι την τελευταία προθεσμία εγγραφής. Στη συνέχεια, κάθε επικοινωνία με την Επιτροπή θα διεξάγεται ταχυδρομικά. Στην περίπτωση αυτή, θα πρέπει να επισυνάπτουν στην αίτηση υποψηφιότητας πιστοποιητικό, το οποίο εκδίδεται από αρμόδιο οργανισμό, με το οποίο να πιστοποιείται η αναπηρία. Θα πρέπει να επισυνάπτουν επίσης σε χωριστό χαρτί σημείωμα που να διευκρινίζει τα μέτρα εκείνα που κρίνονται αναγκαία ώστε να διευκολυνθεί η συμμετοχή τους στη συγκεκριμένη επιλογή.

Εάν οι υποψήφιοι χρειάζονται περισσότερες πληροφορίες και/ή αντιμετωπίζουν τεχνικά προβλήματα παρακαλούνται να αποστείλουν ηλεκτρονικό μήνυμα στη διεύθυνση: ADMIN-MANAGEMENT-ONLINE@ec.europa.eu.

Προθεσμία εγγραφής

Η προθεσμία εγγραφής λήγει στις 20 Ιουνίου 2008. Μετά τις 12.00 το μεσημέρι ώρα Βρυξελλών, δεν θα υπάρχει πλέον δυνατότητα ηλεκτρονικής εγγραφής.

---

(1)  Στο βιογραφικό τους σημείωμα οι υποψήφιοι θα πρέπει να αναφέρουν τουλάχιστον για αυτά τα πέντε έτη κατά τα οποία απέκτησαν πείρα σε ανώτερη διευθυντική θέση: 1. τον τίτλο και τα καθήκοντα που ανέλαβαν σε διευθυντικές θέσεις· 2. τον αριθμό υπαλλήλων τους οποίους διοικούσαν στις θέσεις αυτές· 3. τα μεγέθη των κονδυλίων που διαχειρίστηκαν και 4. τον αριθμό των ανώτερων και κατώτερων βαθμών ιεραρχίας, καθώς και τον αριθμό των ομοτίμων στην ίδια βαθμίδα ιεραρχίας.

(2)  Το αργότερο στις 20.6.2008, στις 12 το μεσημέρι, ώρα Βρυξελλών.

(3)  Στη διεύθυνση: European Commission, Directorate-General Personnel and Administration, Unit for Organisation Chart and Management Staff, COM/2008/10071, MO34 5/105, B-1049 Brussels.

---